మరూరు లక్ష్మీనరసప్ప

మరూరు లక్ష్మీనరసప్ప (1882, సెప్టెంబరు 16 - 1956, ఏప్రిల్ 3)రాయలసీమ రచయితల చరిత్ర రెండవసంపుటి - కల్లూరు అహోబలరావు, శ్రీకృష్ణదేవరాయ గ్రంథమాల, హిందూపురం ఆంధ్రప్రదేశ్ రాష్ట్రానికి చెందిన కవి, రచయిత.

 జననం, విద్యాభ్యాసం 
లక్ష్మీనరసప్ప 1882, సెప్టెంబరు 16న  అనంతపురం జిల్లా, రాప్తాడు మండలంలోని మరూరు గ్రామంలో జన్మించాడు. తల్లి లక్ష్మాంబ, తండ్రి కరణం నరిసింహప్ప. ఇతని కుటుంబీకులు బ్రాహ్మణ కులంలోని నందవరీక శాఖకు చెందిన శ్రీవత్సస గోత్రజులు.

మేనమామల సహాయంతో మద్రాసు క్రిస్టియన్ కళాశాలలో పట్టభద్రులయ్యాడు. ఆ తరువాత ఉద్యోగం చేస్తూనే చరిత్రలో ఎం.ఏ. పట్టా పొందాడు. కీ.శే. కట్టమంచి రామలింగారెడ్డి ఇతనికి సహాధ్యాయులు.

 ఉద్యోగం 
లక్ష్మీనరసప్ప మొదట రూ. 41 జీతంతో ప్రభుత్వ ఉద్యోగం ప్రారంభించి, 1937 వరకు డిప్యూటీ కలెక్టరుగా పనిచేశాడు. 1927లో భద్రాచలంలో ఉద్యోగం చేస్తున్న సమయంలో వారికి శ్రీ భద్రాద్రి రాముని కృప కలిగింది.

 సాహిత్య ప్రస్థానం 
లక్ష్మీనరసప్ప తెలుగు భారతాన్ని గద్య రూపంలో రచించాడు. ఇంగ్లీషులో బైబిల్ శైలిపై తనకున్న ప్రత్యేక ఆసక్తితో ఇంగ్లీషులో 'శ్రీకృష్ణ చరిత్రము'ను సులభ శైలిలో రాశాడు. అయితే ఈ రెండు గ్రంథాలూ అచ్చుకాలేదు. భద్రాచల శ్రీరాములవారి ప్రేరణతో రామాయణ గాథను సామాన్య ప్రజలకు అర్థమయ్యేలా సులభ శైలిలో తేటగీతాలతో రాయాలని సంకల్పించి 'సులభ రామాయణము'ను 5365 గీతాలతో పూర్తి చేశాడు.

 మరణం 
లక్ష్మీనరసప్ప 1956, ఏప్రిల్ 3న మరణించాడు.

 మూలాలు 

 ఇతర లింకులు 
 వెబ్ ఆర్కైవ్ లో రాయలసీమ రచయితల చరిత్ర రెండవ సంపుటి ప్రతి

వర్గం:1882 జననాలు
వర్గం:1956 మరణాలు
వర్గం:తెలుగు కవులు
వర్గం:అనంతపురం జిల్లా కవులు
వర్గం:అనంతపురం జిల్లా రచయితలు
వర్గం:అనంతపురం జిల్లా వ్యక్తులు